Peter Jánošík

Peter Jánošík (* 2. január 1988, Dubnica nad Váhom) je slovenský futbalový obranca, od roku 2019 hráč slovenského klubu TJ KOVO Beluša. Hrá na poste stopéra (stredného obrancu). Mimo Slovensko pôsobil na klubovej úrovni v Česku.

Klubová kariéra 
Svoju futbalovú začal v Dubnici, kde sa v roku 2007 prepracoval cez všetky mládežnícke kategórie do prvého tímu. Následne pôsobil na hosťovaní v Banskej Bystrici. V zimnom prestupovom období sezóny 2009/10 prestúpil do Slovana Bratislava. V priebehu ročníka 2012/13 odišiel hosťovať do českého Hradca Králové. Za mužstvo nastúpil v 16 ligových zápasoch, gól nestrelil. Po skončení hosťovania bol v júni 2013 na testoch v poľskom klube Podbeskidzie Bielsko-Biała. Na skúške neuspel. Vo februári 2014 odišiel hosťovať do Dubnice. V lete 2014 Slovan definitívne opustil a prestúpil do Spartaka Myjava.

Referencie

Externé odkazy 
 Peter Jánošík na futbalnet.sk
 Profil hráča na idnes.cz
 Profil hráča na transfermarkt.com 

Slovenskí futbalisti
Futbaloví obrancovia
Hráči MFK Dubnica
Hráči FK Dukla Banská Bystrica
Hráči ŠK Slovan Bratislava
Hráči TJ Spartak Myjava
Hráči Polonia Bytom
Osobnosti z Dubnice nad Váhom